laion/Wikipedia-Exotic huggingface dataset:
নাজিমগড় রিসোর্ট

নাজিমগড় রিসোর্ট বাংলাদেশের সিলেট শহর থেকে সামান্য দূরে খাদিমনগরে এক নির্জন দ্বীপে গড়ে তুলেছে এই রিসোর্ট। তাদেরই ব্যবস্থাপনায় মেঘালয় সীমান্তে লালাখালে তৈরি হয়েছে পিকনিক স্পট। সিলেট শহর থেকে মাত্র ১৫ মিনিটের রাস্তা। সিলেট-জাফলং মহাসড়কের পাশেই প্রায় ৬ একর জায়গার উপর গড়ে উঠেছে এই রিসোর্টটি। যেখানে রয়েছে প্রায় ২ শতাধিক লোকের খাওয়া দাওয়া সহ রাত্রিযাপনের সুবিধা। মেঘালয় সীমান্তে লালাখালে তৈরি হয়েছে এই পিকনিক স্পট। ব্রিটিশ আমলে প্রতিষ্ঠিত লালাখাল চা-বাগান ভারত বাংলাদেশের সীমামত্ম ঘেঁষা এলাকায় অবস্থিত। এখানে রয়েছে ছোট বড় অনেক উচু নিচু টিলা আর চা-বাগান। চা-বাগানের পাশ দিয়ে বয়ে গেছে সারী নদী। পাহাড়ের ঢেউ দেখার দারুণ জায়গা এটি। ১৫টি কটেজ আছে এখানে। রয়েছে রেস্টুরেন্টের হরেক পদের খাবার। রিসোর্টে আছে বিশাল এক বাগান, সুইমিং পুল, পিকনিক ও ক্যাম্পিং স্পট। নদীতে ঘুরে বেড়ানোর জন্য নিজস্ব স্প্রিডবোট। স্প্রিডবোটে চড়ে সারি নদী হয়ে লালাখাল ভ্রমণ। সূর্যোদয়, সূর্যাস্ত ও মেঘালয় পাহাড় দেখার জন্য পাহাড়ের উপরে ওয়াচ টাওয়ার। পাশেই খাসিয়া পল্লী, পানের বরজ। প্রতিটি স্থাপনাই গাছপালা-জঙ্গলে ছাওয়া টিলার ধারে। বাংলোর বারান্দায় বসে হাত বাড়ালেই যেন পাওয়া যায় গাছগাছালির ছোঁয়া। ট্রিপঅ্যাডভাইজারের সার্টিফিকেট অব এক্সেলেন্স অ্যাওয়ার্ড লাভ করেছে ২০১২ ও ২০১৩ সালে। পর্যটকদের প্রশংসাসূচক মতামতের ভিত্তিতে ট্রিপঅ্যাডভাইজারের এই সম্মাননা প্রদান করা হয় নাজিমগড় রিসোর্টকে। লালাখাল জাফলং পাংতুমাই বাংলাদেশের দর্শনীয় স্থানসমূহ জৈন্তাপুর উপজেলা (৩ জুন ২০১৯)। "নাজিমগড় রিসোর্ট"। বাংলাদেশ জাতীয় তথ্য বাতায়ন। ২৭ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৭ জুন ২০১৯।  "BUDGET HONEYMOON DESTINATIONS"। ডেইলিষ্টার। ৮ মার্চ ২০১৫। ২৭ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৯।  "রিসোর্টে ঈদের ছুটি"। বিডিনিউজ টোয়েন্টিফোর ডটকম। ১৩ জুলাই ২০১৪। ২৭ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৯।  "সম্মাননা পেল নাজিমগড় রিসোর্ট"। দৈনিক প্রথম আলো। ১৭ জুলাই ২০১৩। ২৭ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৯।  "নাজিমগড় রিসোর্ট"। দৈনিক যুগান্তর। ২৩ জুলাই ২০১৩। ২৭ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৯।  অফিসিয়াল ওয়েবসাইট ওয়েব্যাক মেশিনে আর্কাইভকৃত ২৭ জুন ২০১৯ তারিখে
টুয়েলফথ নাইট

টুয়েলফথ নাইট (ইংরেজি: Twelfth Night, অনুবাদ 'দ্বাদশ রাত্রি') হল উইলিয়াম শেকসপিয়র রচিত হাস্যরসাত্মক নাটক। ধারণা করা হয় এটি ১৬০১-১৬০২ সালে ক্রিসমাস মৌসুমের সমাপ্তি উপলক্ষ্যে দ্বাদশ রাত্রির বিনোদনের জন্য রচিত হয়েছিল। নাটকটি যমজ ভাইবোন ভায়োলা ও সেবাস্টিয়ানকে কেন্দ্র করে আবর্তিত, যারা জাহাজ ভেঙ্গে পড়ায় আলাদা হয়ে যায়। ভায়োলা সিসারিওর ছদ্মবেশ ধারণ করে ডিউক অরসিনোর প্রেমে পড়ে, যে কাউন্টেস অলিভিয়াকে পছন্দ করে। ভায়োলার সাথে সাক্ষাতে অলিভিয়া তাকে পুরুষ ভেবে তার প্রেমে পড়ে। নাটকটির প্রথম মঞ্চায়নের নথি পাওয়া যায় ১৬০২ সালের ২রা ফেব্রুয়ারি ক্যান্ডলমাসে ক্রিসমাসের আনুষ্ঠানিক সমাপ্তি উপলক্ষ্যে। এটি ১৬২৩ সালে ফার্স্ট ফোলিও থেকে প্রথম গ্রন্থাকারে প্রকাশিত হয়। ভায়োলা - একজন তরুণী, যে সেসারিওর ছদ্মবেশ ধারণ করে সেবাস্টিয়ান - ভায়োলার যমজ ভাই ডিউক অরসিনো - ইলারিয়ার ডিউক অলিভিয়া - ধনী কাউন্টেস মালভোলিও - অলিভিয়ার গৃহে খাদ্য পরিবেশনকারী মারিয়া - অলিভিয়ার গৃহপরিচারিকা স্যার টোবি বেলচ - অলিভিয়ার চাচা স্যার অ্যান্ড্রু আগুয়েচিক - স্যার টোবির বন্ধু ফেস্টে - অলিভিয়ার চাকরানী ফাবিয়ান - অলিভিয়ার বাড়ির চাকর আন্তোনিও - জাহাজের ক্যাপ্টেন ও সেবাস্টিয়ানের বন্ধু ভ্যালেন্টাইন ও কিউরিও - ডিউকের অনুষ্ঠানে আগত অতিথি অলিভিয়ার একজন চাকর জাহাজের একজন ক্যাপ্টেন - ভায়োলার বন্ধু নাটকটির পূর্ণ শিরোনাম হল টুয়েলফথ নাইট, অর হোয়াট ইউ উইল। এলিজাবেথীয় যুগে উপ-শিরোনামের ব্যবহার কেতাদুরস্ত ছিল। কয়েকজন সম্পাদক দ্য মার্চেন্ট অব ভেনিস-এর উপ-শিরোনাম হিসেবে বিকল্প শিরোনাম রাখেন দ্য জিউ অব ভেনিস, এটিই প্রথম শেকসপিয়ারীয় নাটক যাতে প্রথম প্রকাশনার সময়ই উপ-শিরোনাম ছিল। নাটকটি সম্ভবত ১৬০০ এবং ১৬০১ সালে শেষ করা হয়েছিল, নাটকের ঘটনাবলির সূত্র এই সময়কে নির্দেশ করে। লন্ডনের মিডল টেম্পলে পড়াকালীন একজন আইনের ছাত্র জন ম্যানিংহাম বলেন যে ১৬০২ সালের ২রা ফেব্রুয়ারি ক্যান্ডলমাসের মিডল টেম্পলে ক্রিসমাসিডের আনুষ্ঠানিক সমাপ্তি উপলক্ষ্যে নাটকটি মঞ্চস্থ হয়েছিল, যেখানে শিক্ষার্থীদের আমন্ত্রণ করা হয়েছিল। এটি এই নাটকের প্রথম নথিভুক্ত মঞ্চায়ন। ১৬২৩ সালের ফার্স্ট ফোলিও থেকে এটি প্রথম প্রকাশিত হয়। শেকসপিয়ার, উইলিয়াম; গ্রিনব্ল্যাট, স্টিভেন; কোহেন, ওয়াল্টার; হাওয়ার্ড, জিন ই.; মস, ক্যাথরিনি এইসাম্যান; গুর, অ্যান্ড্রু (১৯৯৭)। "The Norton Shakespeare" (১ম সংস্করণ)। নিউ ইয়র্ক: ডব্লিউ.ডব্লিউ. নর্টন। পৃষ্ঠা ৪০, ১০৯০। ISBN 0-393-97087-6. হবগুড, অ্যালিসন পি. (২০০৬)। "Twelfth Night's "Notorious Abuse" of Malvolio: Shame, Humorality, and Early Modern Spectatorship" (PDF)। শেকসপিয়ার বুলেটিন। বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: Twelfth Night উইকিমিডিয়া কমন্সে টুয়েলফথ নাইট সংক্রান্ত মিডিয়া রয়েছে। উইকিউক্তিতে Twelfth Night সম্পর্কিত উক্তির সংকলন রয়েছে। গুটেনবের্গ প্রকল্পে Twelfth Night Twelfth Night লিব্রিভক্সে পাবলিক ডোমেইন অডিওবই (ইংরেজি) ব্রিটিশ লাইব্রেরিতে Twelfth Night ওয়েব্যাক মেশিনে আর্কাইভকৃত ২৫ অক্টোবর ২০১৯ তারিখে ইন্টারনেট ব্রডওয়ে ডেটাবেজে টুয়েলফথ নাইট ইন্টারনেট অফ-ব্রডওয়ে ডেটাবেজে Twelfth Night টেমপ্লেট:টুয়েলফথ নাইট
তিরুবলঙ্গাড়ু শ্রীবড়ারণ্যেশ্বর মন্দির

শ্রী বড়ারণ্যেশ্বর মন্দির নির্মানের ইতিহাস নিয়ে কিছু মতভেদ রয়েছে ৷ স্থানীয়দের মতে এবং চোল সাম্রাজ্যের রাজাদের নির্দেশে নির্মিত হওয়ায় এই মন্দিরের নির্মান অন্যান্য শৈবপীঠের মতোই খ্রিস্টীয় দ্বাদশ শতাব্দী বলে ধরা হয় ৷ আবার শিলালেখ থেকে পাওয়া যায় যে এই মন্দির তৈরী হয়েছিলো খ্রিষ্টীয় পঞ্চম শতাব্দীর আশেপাশে ৷ শৈবধর্মাবলম্বীদের পবিত্র ও শিবের নটরাজরূপের পাঁচটি তাণ্ডবরত শিব পঞ্চসভা মন্দিরগুলির মধ্যে একটি হলো এই শ্রী বড়ারণ্যেশ্বর মন্দির ৷ শিব পঞ্চসভার মধ্যে এটি "রত্নসভা" নামে পরিচিত ৷ অপর একটি বৃৃহত্তর দেবালয় শ্রী তালুবিকুলান্ধেশ্বর মন্দিরটি বড়ারণ্যেশ্বর মন্দির থেকে দক্ষিণ-পূর্ব দিকে দুই কিলোমিটারের মধ্যে অবস্থিত ৷ শ্রী বড়ারণ্যেশ্বর মন্দির দ্রাবিড়নাড়ুর ২৭৫ টি "পাড়ল পেত্র স্থলম"গুলির মধ্যে একটি ৷ পৌরাণিক কাহিনী অনুসারে এই অঞ্চলের বটগাছে আচ্ছাদিত বৃৃহদাকার জঙ্গলে শুম্ভ ও নিশুম্ভ নামে দুই দানব বাস করতো এবং সেখান থেকে তারা দেবতাদের বিভিন্ন কাজে বাধাদান করতো ৷ তখন দেবতাগণ দানবদ্বয়ের থেকে নিস্তার পাওয়ার জন্য মাতা পার্বতীর কাছে যান ৷ মাতা পার্বতী সমস্ত ঘটনা শুনে প্রলয়ঙ্করী কালী রূপ ধারণ করেন এবং শুম্ভ-নিশুম্ভ দানবদলন করেন ৷ এমতাবস্থায় দেবী কালী দানবদ্বয় এবং তার সৈন্যদের রক্তপান করে আরো ভয়ঙ্করী হয়ে ওঠেন৷ ফলে পরবর্তীতে মহর্ষি মুঞ্জিকেশা কর্কোদকের অনুরোধে ও বিশ্বকে সংহারের হাত থেকে উদ্ধার করতে শিব উক্তস্থানে উপস্থিত হন ৷ দেবী কালী তাঁকে নৃত্যের জন্য আহ্বান করেন এবং বলেন যে শিব যদি এই প্রতিযোগিতায় জয় লাভ করেন তো তিনি তাঁকে নিজস্থান দেবেন এবং আরাধ্য হিসেবে মান্যতা দেবেন ৷ অতঃপর নৃৃত্য শুরু হয় ৷ মহাদেব নৃত্যরত অবস্থাতেই কৌশল অবলম্বন করে তার কর্ণকুণ্ডল ভূমিতে ফেলেন এবং তিনি তা তাঁর বাম পায়ের আঙ্গুল দিয়ে তার পুনরায় নিজকর্ণে স্থাপিত করেন ৷ দেবী কালী হার স্বীকার করেন এবং বলেন যে তিনি এই অপূর্ব নৃত্য প্রদর্শন করতে অক্ষম ৷ শিব বলেন যে তিনি স্বয়ং দেবীর পরিপূরক এবং সমসত্ত্বাযুক্ত, তিনি আরো বলেন যে উক্তস্থলে আগত ভক্ত ও তীর্থযাত্রীরা আশীর্বাদ পাওয়ার জন্য শিবপূজার পূর্বে দেবী কালীর পূজা করলে তবেই তিনি ভক্তের পূজায় সন্তুষ্ট হবেন ৷ এরপর থেকেই ঐস্থলে দেবী কালীর আলাদা একটি মন্দিরও রয়েছে৷ এই মন্দিরেই শিব তার ভক্ত কারৈক্কাল অম্মাকে "অম্মায়ে" নামে ভূষিত করেন ৷ ভক্ত অম্মৈয়া উল্টোভাবে অবস্থান করে এই মন্দিরে নটরাজের নৃত্য দর্শন করেন ৷ তার উল্টো হয়ে থাকার কারণ ছিলো যে, তিনি মনে করতেন এই পবিত্র দেবভূমিতে পা দিয়ে প্রবেশ করা পাপের সমান ৷ তিনি এখান থেকেই তাঁর সাধনার সূত্র খুঁজে পান ৷ তিরুবলঙ্গাড়ু তিরুবলঙ্গাড়ু মন্দির তিরুবলঙ্গাড়ু তেপ্পম (জলক্ষেত্র) কালী মন্দির শ্রীবড়ারণ্যেশ্বর মন্দিরটি শিব পঞ্চসভার একটি৷ বিশ্বাস করা হয় এই বিশেষ মন্দিরগুলিতে ভগবান শিব নটরাজরূপে আনন্দ তাণ্ডবরত৷ "Sri Vadaranyeswarar Temple at Thiruvalangadu (Thiruppazhayanur)."। Dharisanam (ইংরেজি ভাষায়)। সংগ্রহের তারিখ ২০২১-০৮-২০।  "Vadaranyeswarar Temple, Thiruvalangadu - Timings, History & Festivals"। Astroved Astropedia। সংগ্রহের তারিখ ২০২১-০৮-২০।
২২ নভেম্বর

২২ নভেম্বর গ্রেগরীয় বর্ষপঞ্জী অনুসারে বছরের ৩২৬তম (অধিবর্ষে ৩২৭তম) দিন। বছর শেষ হতে আরো ৩৯ দিন বাকি রয়েছে। ১২২১ - দ্বিতীয় ফ্রেডরিক জার্মানির রাজা হন। ১৭০৭ - যুবরাজ জন উইলেম ফ্রিসো ফ্রাইসল্যান্ডের ভাইসরয় নিযুক্ত হন। ১৮৫৬ - বিধবা বিবাহ আইনের প্রেক্ষাপটে ‘সংবাদ প্রভাকর’ পত্রিকায় এই মর্মে বিজ্ঞপ্তি ছাপা হয় যে, বিধবা বিবাহ করলে বরকে এক হাজার টাকা নগদ পুরস্কার দেওয়া হবে। ১৮৫৭ - সিপাহি বিদ্রোহের এক পর্যায়ের ঢাকার লালবাগ দুর্গে সিপাহি ও ইংরেজদের মধ্যে সংঘর্ষ হয়। ১৮৭৭ - টমাস আলফা এডিসন গ্রামোফোন যন্ত্র আবিষ্কার করেন। ১৯১০ - লর্ড হার্ডিঞ্জ ভারতের ভাইসরয় পদে লর্ড মিন্টোর স্থলাভিষিক্ত হন। ১৯২২ - ব্রিটিশ লেবার পার্টি রামসে ম্যাকডোনাল্ডকে নেতা নির্বাচন করে। ১৯২৪ - ইংল্যান্ড মিসরীয়দের সুদান থেকে বেরিয়ে যেতে বলে। ১৯৪৩ - দ্বিতীয় বিশ্বযুদ্ধ চলাকালে লেবানন স্বাধীনতা লাভ করে। ১৯৬৩ - মার্কিন প্রেসিডেন্ট জন এফ কেনেডি টেক্সাস অঙ্গরাজ্যের ডালাস শহর সফরের সময় একজন মার্কিন নাগরিকের গুলিতে নিহত হন। ১৯৭৯ - খুলনা বিভাগের কুষ্টিয়া জেলায় কুষ্টিয়া ইসলামী বিশ্ববিদ্যালয়ের ভিক্তি প্রস্তর স্থাপন করা হয়। ১৯৯০ - ব্রিটিশ প্রধানমন্ত্রী মার্গারেট থেচার পদত্যাগ করেন। ১৯৯০ - বাংলাদেশে জরুরী অবস্থা জারি করা হয়। ১৯৯১ - মিশরীয় উপপ্রধানমন্ত্রী ড. বুত্রো বুত্রোস ঘালি জাতিসংঘের মহাসচিবের দায়িত্ব পান। ১৬০২ - স্পেনের রানি এলিজাবেথ। ১৭৮৭ - রাস্‌মুস রাস্ক, ডেনীয় ভাষাতাত্ত্বিক ও পণ্ডিত। ১৮১৯ - জর্জ ইলিয়ট, ইংরেজ ঔপন্যাসিক।(মৃ.২২/১২/১৮৮০) ১৮৬৯ - আঁদ্রে জিদে, নোবেলজয়ী (১৯৪৭) ফরাসি কথাশিল্পী ও সমালোচক। ১৮৭০ - হ্যারি গ্রাহাম, অস্ট্রেলীয় ক্রিকেটার। ১৮৮৬ - বেণী মাধব দাস, প্রাজ্ঞ বাঙালি পণ্ডিত, শিক্ষক ও দেশপ্রেমিক। নেতাজী সুভাষচন্দ্র বসুর প্রিয় শিক্ষক।(মৃ.০২/০৯/১৯৫২) ১৮৯০ - শার্ল দ্য গ্যলে, ফরাসী রাষ্ট্রনায়ক। ১৮৯৪ - পুলিনবিহারী সরকার, ভারতের বাঙালি বিশ্লেষক অজৈব রসায়নের গোড়াপত্তনকারী বিজ্ঞানী।(মৃ.১৪/০৭/১৯৭১) ১৯০৪ - নোবেলজয়ী [১৯৭০] ফরাসি পদার্থবিদ লুই নিল। ১৯১৬ - শান্তি ঘোষ, ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম বিপ্লবী। (মৃ.২৭/০৩/১৯৮৯) ১৯১৭ - শরীরবিদ্যা/ভেষজশাস্ত্রে নোবেলজয়ী [১৯৭৩] ব্রিটিশ জীবজিজ্ঞানী স্যার অ্যানড্রু ফিল্ডিং হাক্সেলে। ১৯৪৮ - সরোজ খান,বলিউডের প্রখ্যাত নৃত্য পরিচালক।(মৃ.০৩/০৭/২০২০) ১৯৬২ - রেজাউদ্দিন স্টালিন, বাংলাদেশী কবি, লেখক ও টেলিভিশন ব্যক্তিত্ব। ১৯৬৫ - শাকুর মজিদ, বাংলাদেশী স্থপতি, নাট্যকার, তথ্যচিত্র নির্মাতা ও চিত্রগ্রাহক। ১৯৬৭ - মার্ক রাফালো, হাল্ক খ্যাত মার্কিন অভিনেতা। ১৯৮৪ - স্কার্লেট জোহ্যানসন, মার্কিন অভিনেত্রী ও গায়িকা। ১৩১৮ - রাশিয়ার রাজকুমার মিখাইল। ১৭৭৪ - রবার্ট ক্লাইভ, ভারত উপমহাদেশে ইংরেজ শাসন প্রতিষ্ঠায় মূল ভূমিকা পালনকারী।(জ.২৯/৯/১৭২৫) ১৯০৮ - বিপ্লবী সত্যেন্দ্রনাথ বসু ভারতের স্বাধীনতা আন্দোলনের এক বিপ্লবী-শহীদ।(জ.৩০/০৭/১৮৮২) ১৯১৬ - মার্কিন কথাসাহিত্যিক জ্যাক লন্ডন। ১৯৪৪ - আর্থার স্ট্যানলি এডিংটন, বিজ্ঞানী। ১৯৪৬ - আলবার্ট রোজ-ইন্স, দক্ষিণ আফ্রিকান ক্রিকেটার। ১৯৪৮ - ফখরুদ্দিন পাশা, মদিনার শেষ উসমানীয় গভর্নর। ১৯৬৩ - জন এফ. কেনেডি, মার্কিন যুক্তরাষ্ট্রের ৩৫তম রাষ্ট্রপতি। ১৯৮৭ - সুরকার ও সঙ্গীতশিল্পী হেমাঙ্গ বিশ্বাস (জ.১৪/১২/১৯১২) ২০০৬ - অসীমা চট্টোপাধ্যায়, ভারতীয় বাঙালি জৈব রসায়নবিদ ও উদ্ভিদ রসায়নবিদ। (জ.২৩/০৯/১৯১৭) ২০১৬ - কর্ণাটকী শাস্ত্রীয় সঙ্গীতের কণ্ঠশিল্পী এম বালামুরলীকৃষ্ণ।(জ.১৯৩০)
ভুজপুর জমিদার বাড়ি

ভুজপুর জমিদার বাড়ি বাংলাদেশ এর চট্টগ্রাম জেলার ফটিকছড়ি উপজেলার ভূজপুর ইউনিয়নে অবস্থিত এক ঐতিহাসিক জমিদার বাড়ি। যা স্থানীয়দের কাছে কাজী বাড়ি ও মিঞা বাড়ি নামে পরিচিত। এছাড়াও ফাঁসির ঘর হিসেবেও অনেকের কাছে পরিচিত। জমিদার কাজী শাহাব উদ্দিনের দাদা মহব্বত সাধু ছিলেন গৌড় নগরের বাসিন্দা। পরে তিনি চট্টগ্রামে এসে বসতি স্থাপন করেন। মহব্বত সাধুর ছেলে সাদাল্লাহর ঘরেই জন্ম নেন কাজী শাহাব উদ্দিন। পরে তিনি ১৮০০ শতকে এখানে জমিদারী প্রতিষ্ঠা করেন এবং জমিদারী পরিচালনা করেন। আর এইভাবে একের পর এক তাদের বংশধররা এখানে জমিদারী পরিচালনা করতে থাকেন। জমিদার কাজী শাহাব উদ্দিনের পর জমিদার হন তার পুত্র কাজী হায়দার আলী চৌধুরী।কাজী হায়দার আলীর পর জমিদার হন কাজি হাসমত আলী চৌধুরী।তিনি খুবই সু-পরিচিত ছিলেন।কাজি হাসমত আলী চৌধুরী ছিলেন একজন বিখ্যাত কবি। তার উল্লেখযোগ্য রচনার মধ্যে ছিল আলিফ লায়লা ও চিনফগপুর শাহ নামের দুটি পুঁথি। এই জমিদার বংশের অনেক সুনাম ছিল। কারণ তারা তাদের জমিদারী এলাকায় অনেক সমাজসেবামূলক কাজ করেছেন। প্রজাদের কল্যাণে মোগল স্থাপত্যের আদলে ২৪টি মহাল, ১২টি তরফ, ২২টি দীঘি, ২২টি মসজিদসহ বহু সামাজিক প্রতিষ্ঠান তৈরি করেন। এছাড়াও অনেক রাস্তাঘাটসহ ২২টি ব্রিজ কালভার্টও নির্মাণ করেছিলেন। জমিদার বংশের নিজস্ব পারিবারিক মসজিদ এখনো বেশ ভালো অবস্থায় রয়েছে। মসজিদটি ৩ গুম্বজ ও ১২টি মিনার বিশিষ্ট্য। যা প্রায় ২৫০ বছর আগে তুর্কি প্রকৌশলীদের দ্বারা তৈরি করা হয়েছিল। সুনামের পাশাপাশি এই জমিদার বংশের একটি দুর্নামও ছিল। সেটি হলো ফাঁসির মঞ্চের কারণে। জমিদার বাড়িতে একটি ফাঁসির মঞ্চ ছিল। যা মূলত ব্রিটিশদের সন্তুষ্টি করার জন্যই তৈরি করা হয়েছিল।জমিদার বংশের সর্বশেষ জমিদার ছিলেন কাজী দেলোয়ার হোসেন চৌধুরী।তার জমিদারী টিকে ছিল প্রায় ১৯৫৫ সাল পর্যন্ত। জমিদারী প্রথা বিলুপ্তির মাধ্যমে এর সমাপ্তি ঘটে। এখনো এই জমিদার বংশধররা এখানে বসবাস করতেছেন। একটি সূত্র থেকে জানা যায় বাংলাদেশের সাবেক অষ্টম প্রধানমন্ত্রী কাজী জাফর আহমেদ এই জমিদার বংশের বংশধর ছিলেন। ১.কাজী শাহাবুদ্দিন চৌধুরী ২.কাজী হায়দার আলী চৌধুরী ৩.কাজি হাসমত আলী চৌধুরী ৪.কাজী আহমদুজ্জামান চৌধুরী ৫.কাজী দেলোয়ার হোসেন চৌধুরী জমিদার বাড়িটিতে প্রায় ৬০ কক্ষ বিশিষ্ট্য একটি প্রাসাদ তৈরি করা হয়। প্রসাদের ভিতরে একটি ফাঁসির মঞ্চ তৈরি করা হয়। বাড়িটির চারপাশে পরিখাঁ খনন করা হয়। বাড়ির উত্তর পাশে মোগল স্থাপত্যে তৈরি করা হয় একটি মসজিদ। যা এখন কাজী বাড়ি মসজিদ নামে পরিচিত। ৬০ কক্ষ বিশিষ্ট্য প্রাসাদটি এখন প্রায় ধ্বংসের মুখে। ফাঁসির মঞ্চটি এখন আর নেই। প্রাসাদটির যা অবশিষ্ট্য আছে, সেগুলোতে এখন লতাপাতায় জরাজীর্ণ হয়ে রয়েছে। আর জমিদার বাড়ির চারপাশের সেই পরিখাঁটি এখন আর নেই। তবে জমিদার বাড়ির প্রাঙ্গণে যে মসজিদটি ছিল। তা ব্যবহারের ফলে এখনো অক্ষত অবস্থায় রয়েছে। কালের সাক্ষী জরাজীর্ণ ভুজপুর কাজী বাড়ি!
আমজাদুল হক

আমজাদুল হক হলেন বাংলাদেশের একজন কূটনীতিবিদ। মুক্তিযুদ্ধে অনন্য সাধারণ অবদানের জন্য ২০১৮ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়। ১৯৭১ সালে বাংলাদেশের স্বাধীনতা যুদ্ধ শুরুর প্রাক্কালে তিনি পাকিস্তানি পররাষ্ট্র মন্ত্রানালয়ে চাকুরীর সুবাদে নয়াদিল্লীস্থ পাকিস্তান হাইকমিশনের কূটনৈতিক মিশনে প্রেস এটাচে হিসাবে নিযুক্ত ছিলেন এবং মুজিবনগর সরকার গঠনেরও পূর্বে বাংলাদেশের স্বাধীনতা যুদ্ধের প্রতি সমর্থন জানিয়ে ৬ এপ্রিল পাকিস্তান সরকারে চাকুরি হতে ইস্তফা দেন। পরবর্তীতে বাংলাদেশের প্রবাসী সরকার গঠিত হলে তিনি তাতে যোগদান করেন এবং বাংলাদেশ স্বাধীনতা লাভ করলে তিনি বাংলাদেশ পররাষ্ট্র মন্ত্রানালয়ে পরিচালক এবং মাস্কাট, বন ও ওয়ারশস্থ বাংলাদেশ দূতাবাসে কূটনীতিবিদ হিসাবে নিযুক্ত হন। বাংলাদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৮ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে। স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা। "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। সংগ্রহের তারিখ ২৮ জুন ২০১৯।  "Remembering Bangladesh's First Diplomat"। বিডিনিউজ২৪ ডটকম (অনলাইন ভার্সন - ইংরেজি ভাষায়)। ৬ এপ্রিল ২০১৬। ১৩ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৯।  "Why should a hero remain unsung?"। ডেইলি স্টার (অনলাইন ভার্সন - ইংরেজি ভাষায়)। ২৬ মার্চ ২০১৮। সংগ্রহের তারিখ ২৮ জুন ২০১৯।  সানজিদা খান (জানুয়ারি ২০০৩)। "জাতীয় পুরস্কার: স্বাধীনতা দিবস পুরস্কার"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ২৮ জুন ২০১৯। স্বাধীনতা দিবস পুরস্কার সর্বোচ্চ রাষ্ট্রীয় পুরস্কার।  ইউআরএল–উইকিসংযোগ দ্বন্দ্ব (সাহায্য) "স্বাধীনতা পদকের অর্থমূল্য বাড়ছে"। কালেরকন্ঠ অনলাইন। ২ মার্চ ২০১৬। সংগ্রহের তারিখ ২৮ জুন ২০১৯।  "প্রধানমন্ত্রী শেখ হাসিনা স্বাধীনতা পদক-২০১৯ হস্তান্তর করেন..."। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ২৫ মার্চ ২০১৯। ২৪ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৯।
আমার জান আমার প্রাণ

আমার জান আমার প্রাণ হচ্ছে একটি বাংলাদেশী রোমান্টিক-অ্যাকশন চলচ্চিত্র। চলচ্চিত্রটি পরিচালনা করেছেন সোহানুর রহমান সোহান এবং ২০০৮ সালের ৮ ডিসেম্বর মুক্তি পায়। চলচ্চিত্রটিতে অভিনয় করেছেন শাকিব খান, অপু বিশ্বাস, রেসি, আহমেদ শরীফ, মিশা সওদাগর, ডন সহ প্রমুখ শাকিব খান অপু বিশ্বাস মিশা সওদাগর রেসি আহমেদ শরীফ আফজাল শরীফ রাশেদা চৌধুরী চলচ্চিত্রটির সঙ্গীত পরিচালনা করেছেন আলী আকরাম শুভ ও শওকত আলী ইমন। আমি নায়ক আমি গায়ক গানটি ২০০৮ সালে জনপ্রিয়তা পায়। সেন্সর বোর্ডে সোহানের 'আমার জান আমার প্রাণ'। bdnews24.com। ৯ জুলাই ২০১২ তারিখে মূল থেকে আর্কাইভ করা।  "Amar Jaan Amar Pran"। Saavn (ইংরেজি ভাষায়)। সংগ্রহের তারিখ মার্চ ১১, ২০২১। [স্থায়ীভাবে অকার্যকর সংযোগ]
সোটাস: দ্য সিরিজ

সোটাস দ্য সিরিজ (ইংরেজি: SOTUS: The Series, থাই: พี่ว้ากตัวร้ายกับนายปีหนึ่ง) হলো ২০১৬ সালে থাই ভাষায় নির্মিত একটি ধারাবাহিক সমপ্রেমী নাটক। এটি মূলত থাইল্যান্ডে সম্প্রচারিত হয়। প্রসঙ্গত থাইল্যান্ডে Seniority Order Tradition Unity Spirit (জ্যেষ্ঠতা আদেশ ঐতিহ্য একতা উদ্দীপনা) কে সংক্ষেপে SOTUS বলা হয়। বিটার সুইটের লেখা অনলাইন উপন্যাস "SOTUS พี่ว้ากตัวร้ายกับนายปีหนึ่ง" অবলম্বনে এর কাহিনী চিত্রিত হয়োছে। প্রথম ৮টি পর্ব ২০ আগস্ট, ২০১৬ থেকে ৮ অক্টোবর ২০১৬ তারিখের মধ্যে সম্প্রচারিত হয়। থাই রাজা ভূমিবল অদুল্যদের শাসনামল শেষ হওয়ায় পরবর্তী ত্রিশ কার্যদিবস পর্যন্ত ধারাবাহিকটি সম্প্রচারের না করার নির্দেশপ্রাপ্ত হয়। পরবর্তী ৮টি পর্ব ১৯ নভেম্বর ২০১৬ থেকে সম্প্রচার শুরু হয়। ৩ ডিসেম্বর ২০১৬ তারিখে শেষ সম্প্রচারের তারিখ নির্ধারিত হলেও নিষেধাজ্ঞার ফলে বিলম্বিত হয় এবং ১৪ জানুয়ারি ২০১৭ তারিখে এর সম্প্রচার শেষ হয়। "SOTUS : พี่ว้ากตัวร้ายกับนายปีหนึ่ง [Yaoi]"। Dek-D.com > Writer। সংগ্রহের তারিখ ২০১৬-০৯-২৫।
নান-নিং

নান-নিং (চীনা: 南宁; ফিনিন: Nánníng) পূর্ব এশিয়ার রাষ্ট্র গণচীনের দক্ষিণ ভাগে অবস্থিত কুয়াংশি চুয়াং স্বায়ত্তশাসিত অঞ্চলের একটি নগরী। ভৌগোলিকভাবে নগরীটি কুয়াংশির দক্ষিণভাগে একটি পাহাড়বেষ্টিত নিম্নভূমিতে অবস্থিত। এখানকার জলবায়ু উষ্ণ, মৌসুমী বায়ু দ্বারা প্রভাবিত আর্দ্র উপক্রান্তীয় প্রকৃতির। মূল নান-নিং নগরীর আয়তন ৬৪৭৯ বর্গকিলোমিটার এবং বৃহত্তর নান-নিং এলাকার আয়তন ২২,১৮৯ বর্গকিলোমিটার। ২০১৮ সালের হিসাব অনুযায়ী বৃহত্তর নান-নিং অঞ্চলে ৭২ লক্ষের বেশি অধিবাসী বাস করত, এর মধ্যে মহানগর এলাকাতে ৪৪ লক্ষ লোকের বাস। ১৬৮০ বছর দীর্ঘ ইতিহাসের সাক্ষী নান-নিং নগরীটি কুয়াংশি অঞ্চলের অর্থনৈতিক ও সাংস্কৃতিক কেন্দ্রবিন্দু। নগরীর অর্ধেকের বেশি লোক চীনের সংখ্যালঘু চুয়াং জাতির লোক। চীনের সবচেয়ে সবুজ নগরীগুলির অন্যতম এই নগরীতে সারা বছর সবুজ পর্ণরাজির সমারোহ লেগে থাকে এবং এর আয়তনের ৩৯% বৃক্ষে আবৃত। মাথাপিছু প্রতিটি নাগরিকের জন্য ১০০০ বর্গফুটেরও বেশি সরকারী সবুজ এলাকা আছে। তাই নান-নিংকে চীনের “সবুজ নগরী” (绿城) নামে ডাকা হয়। নান-নিং নগরী চীন এবং দক্ষিণ-পূর্ব এশিয়ার আসিয়ান সংস্থাভুক্ত দেশগুলির মধ্যে বাণিজ্যের কেন্দ্র হিসেবে কাজ করছে; এখানেই প্রতি বছর চীন-আসিয়ান বাণিজ্যমেলা (CAEXPO) অনুষ্ঠিত হয়। "Introduction to Nanning"। China Daily।
দ্য রোর

দ্য রোর হলো অস্ট্রেলিয়ান ক্রীড়া মতামত ভিত্তিক ওয়েবসাইট। ২০০৬ সালের শেষের দিকে দুই ভাই জ্যাক এবং জোল্টন জাভোস এটি প্রতিষ্ঠা করেন। প্রাথমিকভাবে, দ্য রোয়ার তাদের বাবা স্পিরি জাভোসের লেখার হোস্ট করার জন্য একটি ব্লগ। তিনি তখন ফেয়ারফ্যাক্স মিডিয়ার কলামিস্ট ছিলেন। এ সাইটটি ক্রীড়া সংবাদ ছাড়াও অষ্ট্রেলিয়ান ক্রীড়া ফ্যানদের লেখা বিভিন্ন নিবন্ধ ও ক্রীড়া বিশেষজ্ঞদের বিভিন্ন মতামতগুলো প্রকাশ করে। ২০০৭ সালে, জ্যাক জাভোস কোম্পানি কনভার্ট্যান্ট মিডিয়া পিটি লিমিটেড গঠন করেন, যা ‘দ্য রোয়ার’ ও সংস্কৃতি সাইট, লস্ট এট ই মাইনোর প্রকাশিত হয়েছিল - মাইনর হলো ২০০৫ সাল থেকে তাদের দুই ভায়ের মাধ্যমে প্রকাশিত একটি সাইট। ২০১০ সালের ডিসেম্বরে নেটওয়ার্ক টেন সংখ্যালঘুরা এর বিনিয়োগকারী হয়। ২০০৮ থেকে ২০১৫ সাল পর্যন্ত নিউক্যাসল ব্যবসাটি অস্ট্রেলিয়া থেকে শুরু হয়ে জুন ২০১৬ সালে, দ্য রোয়ারের ১৫৬ জন বিশেষজ্ঞ মন্তব্যকারী ছিল। প্রতি মাসে দ্য রোয়ার বিশেষজ্ঞ এবং ভক্তদের কাছ থেকে সংগ্রহ করে প্রায় ১,০০০ টি নিবন্ধ প্রকাশ করে। এটি টাইপিং প্রতিযোগিতা চালায় এবং বিজ্ঞাপন গ্রহণ করে। এর একটি টুইটার ফিড এবং ফেসবুক পেজ আছে। ২০১৬ সালে কনভার্ট্যান্ট মিডিয়াটি এইচটি ও ই দ্বারা ১১.৬ মিলিয়ন ডলার অর্জন করে। জার জাভোস কনভার্ট্যান্ট মিডিয়ার সিইও হয়ে উঠার সাথে সাথে নতুন কর্পোরেট মালিকানাধীন অধীনে দ্য রোয়ার তার কার্যক্রম অব্যাহত রাখে। McGowan, Michael (৮ আগস্ট ২০১৪)। "Zac Zavos: From minor to roaring success"। Newcastle Herald। ৯ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২১ জুন ২০১৬।  Stafford, Patrick। "Ten Network makes another digital investment in sports community The Roar"। Smart Company website। ২৭ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২১ জুন ২০১৬।  Newcastle, Renew। "Renew Newcastle graduate Conversant Media is acquired by APN Media for $11.6m"। Newcastle Herald। ৭ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০১৮।  Week, Media। "Renew Newcastle graduate Conversant Media is acquired by APN Media for $11.6ms"। Mediaweek। ৭ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০১৮।  Week, Media। "Conversant Media's long journey from hobby project to a vital part of HT&E group"। Mediaweek। সংগ্রহের তারিখ ৭ ফেব্রুয়ারি ২০১৮।  দাপ্তরিক ওয়েবসাইট
ব্রিন মার কলেজ

ব্রিন মার কলেজ (/ˌbrɪnˈmɑːr/ brin-MAR) হল পেন্সিল্‌ভেনিয়ার ব্রিন মারে অবস্থিত একটি মহিলা কলেজ। ১৮৮৫ সালে কোয়াকার ইনস্টিটিউশন হিসেবে প্রতিষ্ঠিত ব্রিন মার সেভেন সিস্টার কলেজ এবং ট্রাই-কলেজ কনসর্টিয়ামের একটি। কলেজটির বর্তমান স্নাতক শ্রেণির শিক্ষার্থী সংখ্যা প্রায় ১,৩৫০ এবং স্নাতকোত্তর শ্রেণির শিক্ষার্থী সংখ্যা প্রায় ৪৫০ জন। ২০১৭ সালের ইউ.এস নিউজ অ্যান্ড ওয়ার্ল্ড রিপোর্টের র‍্যাংকিং অনুসারে ব্রিন মার কলেজ মার্কিন যুক্তরাষ্ট্রের ৩২তম সেরা উদারপন্থী আর্টস কলেজ। কলেজ র‍্যাংকিং সাইট নিশে ব্রিন মারকে ২০১৮ সালে যুক্তরাষ্ট্রের ১৫তম এবং ২০১৯ সালে ৭০তম বৈচিত্রময় কলেজ হিসেবে তালিকাভুক্ত করে। ব্রিন মার পিএইচডি ডিগ্রি প্রদানকারী প্রথম মহিলা কলেজ হিসেবে পরিচিত। ব্রিন মার কলেজ ১৮৮৫ সালে প্রতিষ্ঠিত একটি বেসরকারি মহিলা কলেজ। ওয়েলসীয় ভাষায় ব্রিন মার শব্দগুচ্ছের অর্থ হল "বড় পাহাড়"। এটি সহ-শিক্ষামূলক স্নাতক প্রতিষ্ঠান। ব্রিন মার শহরের নামানুসারে এই কলেজের নামকরণ করা হয়, যেখানে কলেজটি অবস্থিত। ১৮৮৫-১৮৯৪: জেমস রোডস ১৮৯৪-১৯২২: এম ক্যারি টমাস ১৯২২-১৯৪২: ম্যারিয়ন এডওয়ার্ডস পার্ক ১৯৪২-১৯৭০: ক্যাথরিন এলিজাবেথ ম্যাকব্রাইড ১৯৭০-১৯৭৮: হ্যারিস ওফোর্ড ১৯৭৮-১৯৯৭: ম্যারি প্যাটারসন ম্যাকফারসন ১৯৯৭-২০০৮: ন্যান্সি জে. ভিকার্স ২০০৮-২০১৩: জেন ড্যামেন ম্যাকঅলিফ ২০১৩-বর্তমান: কিম্বার্লি রাইট ক্যাসিডি শিক্ষার্থী ক্যাথরিন হেপবার্ন (১৯২৮) - অস্কার বিজয়ী অভিনেত্রী। হ্যাডলি রিচার্ডসন (পড়াশোনা করেন) - কথাসাহিত্যিক আর্নেস্ট হেমিংওয়ের প্রথম স্ত্রী। মার্থা গেলহর্ন (পড়াশোনা করেন) - সাংবাদিক এবং কথাসাহিত্যিক আর্নেস্ট হেমিংওয়ের তৃতীয় স্ত্রী। শিক্ষক উড্রো উইলসন - মার্কিন যুক্তরাষ্ট্রের রাষ্ট্রপতি এমি নোয়েদার - গণিতজ্ঞ As of June 30, 2018. "U.S. and Canadian Institutions Listed by Fiscal Year (FY) 2018 Endowment Market Value and Change in Endowment Market Value from FY 2017 to FY 2018" (পিডিএফ)। National Association of College and University Business Officers and Commonfund Institute। ২০১৮। সংগ্রহের তারিখ ২০১৯-০৭-০২।  Brynmawr.edu. Retrieved on 2013-07-10. "Bryn Mawr College Common Data Set 2018-2019, Part B" (পিডিএফ)। Bryn Mawr College। ১৯ অক্টোবর ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২ আগস্ট ২০১৯।  কর্মী (২০০৯-০৩-১৩)। "জাতীয় নিবন্ধন তথ্য পদ্ধতি"। ঐতিহাসিক স্থানসমূহের জাতীয় নিবন্ধন। জাতীয় পার্ক পরিষেবা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Mackey & Mackey (1922) The Pronunciation of 10,000 Proper Names; also example at e-speech site ওয়েব্যাক মেশিনে আর্কাইভকৃত ১০ জুলাই ২০১১ তারিখে "Bryn Mawr College Overview"। ইউএসনিউজ। ২০১৭-০২-২৭ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৯।  "2019 Most Diverse Colleges in America"। নিশে (ইংরেজি ভাষায়)। ১০ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৮ জুন ২০১৯।  "History | Bryn Mawr College"। ব্রিন মার। সংগ্রহের তারিখ ২৮ জুন ২০১৯।  উইকিমিডিয়া কমন্সে ব্রিন মার কলেজ সংক্রান্ত মিডিয়া রয়েছে। দাপ্তরিক ওয়েবসাইট প্রাতিষ্ঠানিক অ্যাথলেটিক্স ওয়েবসাইট দ্য বাই-কলেজ নিউজ, ব্রিন মার অ্যান্ড হ্যাভফোর্ড কলেজের শিক্ষার্থীদের পত্রিকা